ESDI

ESDI (lyhenne sanoista Enhanced Small Device Interface) on Maxtorin kehittämä väylästandardi kiintolevyille. ESDI on kehitetty parannuksena Seagaten ST-506 ja ST-412 väylistä muun muassa parantamalla luotettavuutta ja nopeutta sekä kasvattamalla levyjen maksimikokoa. ESDI siirsi suuren osan väylän elektroniikasta erilliseltä ohjainkortilta suoraan kiintolevylle itseensä. ESDI kehitettiin 1980-luvulla ja 1990-luvulla sen korvasivat SCSI ja IDE.

Väylä käytti kahta kaapelia: 34-pinninen ja 20-pinninen.
ESDI:stä on julkaistu standardi X3.170-1990.

Lähteet 

Väylät ja liitännät
Tietokonelaitteistostandardit